Юсуфзай, Малала

Мала́ла Юсуфза́й (пушту ملاله یوسفزۍ‎; 12 июль 1997, Мингора) — пакистан эргелер дээш туржукчу, бүгү делегейде херээжен улуска эртем-билиг чедимчелиг боорун чедип алыр дээш кызып чоруур. 2012 чылда ол шимчээшкиннери дээш Пакистанның Техрик-и-Талибан деп террорист организациязының кежигүннеринге боолаткаш, балыгланган. Тайбыңның Нобель шаңналының эдилекчизи (2014).

 Блогу 
2009 чылдың эгезинде 11 харлыг Юсуфзай Би-би-си-ге бижип турган блогунуң ачызы-биле делегейге билдингир апарган. Блогунга ол талибтерниң дарлалының адаанга чуртталгазының дугайында тодаргайы-биле бижип, келир үеде уругларга эртем-билиг чедип алыр аргаларының дугайында бижип турган. 

 Балыглатканы 
2012 чылдың октябрь 9-та Малала Юсуфзай школадан автобуска олуруп алгаш чанып бар чыткан. Школаның автобузун маскалыг, октуг-боолуг улус тургузупкаш, кирип келгеш, Малаланы айтырып дилеп тургаш тыпкаш, бажынче автоматтан адыпкан. Оъгу бажынче киргеш, мойнундан өткеш, эктинден үне берген. Дыка берге байдалда эмчиге эккелген, аңаа комага элээн чыткаш, арай деп деңнерлип келген. 
мини|АКШ-тың президентизи Барак Обама база Мишель Обама Ак бажыңда Малала Юсуфзай-биле ужуражып турар, 2013
2013 чылдың январь 4-те Малаланы эмчиден үндүр бижипкен.

2013 чылдың октябрь 8-те Великобританияга (Weidenfeld & Nicolson) база АКЩ-ка (Little, Brown and Company) Малаланың бодунуң бижээни намдары үнүп келген I Am Malala: The Story of the Girl Who Stood Up for Education and was Shot by the Taliban.  2015 чылда орус дылда «Я — Малала. Уникальная история мужества, которая потрясла весь мир» деп аттыг үнүп келген.

 Демдеглелдер 

 Шөлүглер 

 Видеозапись речи Малалы Юсуфзай в ООН
 Биография и фотогалерея Малалы Юсуфзай
 Pakistani Girl Airlifted to Military Hospital
 Pakistani teen blogger shot by Taliban 'critical' after surgery

 Информация на сайте Нобелевского комитета
Аңгылал:Алфавиттээн кижилер
Аңгылал:Июльдуң 12 төрүттүнген